Hotărârea Curții (Camera a opta) din 3 martie 2011 – Comisia/Italia
(Cauza C‑508/09)
„Neîndeplinirea obligațiilor de către un stat membru – Conservarea păsărilor sălbatice – Directiva 79/409/CEE – Derogări de la regimul de protecție a păsărilor sălbatice”
1.                     Acțiune în constatarea neîndeplinirii obligațiilor – Obiectul litigiului – Stabilire în cursul procedurii precontencioase – Adaptarea motivelor ulterior avizului motivat, ca urmare a unei modificări a legislației naționale – Admisibilitate (art. 258 TFUE) (a se vedea punctele 19 și 20)
2.                     Mediu – Conservarea păsărilor sălbatice – Directiva 79/409 – Executarea de către statele membre – Derogări de la interzicerea omorârii sau a capturării speciilor protejate – Condiții – Referire în legislația națională la lipsa unei alte soluții satisfăcătoare – Inexistență – Neîndeplinirea obligațiilor [Directiva 79/409 a Consiliului, art. 5 lit. (a) și art. 9] (a se vedea punctele 29 și 30)
3.                     Mediu – Conservarea păsărilor sălbatice – Directiva 79/409 – Executarea de către statele membre – Derogări de la interzicerea omorârii sau a capturării speciilor protejate – Condiții – Decizie a autorității competente care cuprinde o motivare precisă și adecvată care se referă la motivele, la condițiile și la cerințele directivei – Reglementare regională care nu respectă condițiile prevăzute de directivă – Neîndeplinirea obligațiilor [Directiva 79/409 a Consiliului, art. 5 lit. (a) și art. 9 alin. (1) și (2)] (a se vedea punctele 36-38)
Obiectul
Neîndeplinirea obligațiilor de către un stat membru – Încălcarea articolului 9 din Directiva 79/409/CEE a Consiliului din 2 aprilie 1979 privind conservarea păsărilor sălbatice (JO L 103, p. 1, Ediție specială, 15/vol. 1, p. 77) – Derogări – Regiunea Sardinia
Dispozitivul
1)
Prin adoptarea și aplicarea de către Regiunea Sardinia a unei reglementări privind autorizarea derogărilor de la regimul de protecție a păsărilor sălbatice care nu respectă condițiile stabilite la articolul 9 din Directiva 79/409/CEE a Consiliului din 2 aprilie 1979 privind conservarea păsărilor sălbatice, Republica Italiană nu și‑a îndeplinit obligațiile care îi revin în temeiul articolului 9 din această directivă.
2)
Obligă Republica Italiană la plata cheltuielilor de judecată.